كلية الامريكان بأسيوط

**كلية الأمريكان أو مدرسة الأمريكان بأسيوط** American Mission School for girls at Assiut, Egypt ، أنشأتها الإرسالية التبشيرية الامريكانيه فى أسيوط سنة 1901. ابتدا نشاطها فى أسيوط بمنطقة غرب البلد  قرب  كنيسة الأقباط بشارع ثابت وامتداد يسرى راغب وابتدت الدراسة فى ده المكان فى 5 مارس 1865 و كان عدد الدارسين بيها 35 تلميذ وقتها، و فى سنة 1901 نقلت الكلية إلى أرض مساحتها 24 فدان بجوار الترعة الإبراهيميه، ميدان ام البطل بشارع الجمهورية حاليا، واتبنى عليها حداشر مبنى خاص بالقسم الثانوى و ابتدت الدارسة فى المدرسه سنة 1909 و كان عدد الدارسين 85 تلميذ.
## تاريخها
مدرسة السلام الحديثة "كلية الأمريكان" فى السابق.

فى 1900 سافر الدكتور ج.ر. الكساندر رئيس كلية أسيوط لالولايات المتحدة الأمريكية فى إجازة، و كانت الإرسالية قد كلفت الترخيص له بجمع تبرعات علشان تجهيز الكلية على أحسن مستوى و فى بيتسبرج وجدت جماعة مهتمة بده المشروع ضمت دكتور مكلوركن ج.بوربر. دكتور صموئيل يونج، جون فراز، وليم سوبر، فجمعوا مبلغ كافيى لشراء قطعة أرض  بتتعمل عليها مبانى جديدة للكلية، وفعل كانت كافية لشراء 24 فدان، و إقامة المبنى الرئيسى للكلية، قاعة الكسندر ALEXANDER HALL وقاعة سوبر للعلوم، وبعدها ورد تبرع من دون روكلفر قدره 55 ألف دولار استخدمت فى بناء قاعة جوهانستون JOHANSTON HALL هيا مخصصة لسكن الطلاب بالقسم الداخلى ومبنى الإجتماع سوسيتى وتم إرساء حجر الأساس لهذه المبانى الجديدة فى 11 فبراير 1907، و فى سنة 1924 اتبنا قاعة خليل KHALIL HALL وتبرع بإقامتها خليل ابراهيم اللى قضى بخدمة الكلية 47 سنه وتضم الكلية كمان قاعة ماكورماك MACORMAK HALL واتبنت على نفقة مستر ماكورماك من شيكاجو، وتتكون من تلات أدوار مخصصة كمان لإقامة الطلاب، و فى ال قسم الغربى منها مساكن لبعض أعضاء هيئة التدريس وعائلاتهم، و أنشئت قاعة مكلانهن مبنى قسم الأحياء BIOLOGY HALL اللى اتبنت سنة 1928 باسم الدكتور روبرت ستيوارت مكلانهن اللى خدم بالكلية من 1879-1918.

المدرسة تتكون من مبانى كتيره منها مبنى "ألكسندر هول"، واتسمى المبنى الكبير بده الاسم تخليد لذكرى الدكتور الكسندر واللى تولى رئاسة الكلية فى الفترة "1887 - 1909" ويشتمل المبنى على مكاتب مدير وناظر ووكلاء المدرسة وقاعة استراحة المدرسين و 11 فصل دراسى.

وكمان مبنى "سوسايتى هول" واتسمى تذكار للدكتور هوج مؤسس الكلية ويشمل المبنى على قاعة للصلاة و الكتير من غرف الداراسة ، وتضم المدرسة مبنى "ساينس هول" وشيد ده البناء إكرام للأستاذ "وليم سوير" ويشمل المبنى كمان على غرف للدراسه وحجرات للمحاضرات ومعلمين للكيمياء و معلمين للطبيعة ؛ كمان تضم المدرسة مبنى "جونستون هول" وشيد ده البناء تذكارا للدكتور "جونستون" اللى كان رئيس للكلية ويشمل البناء على 23  اوضه للقسم الداخلى بالكلية؛ كمان تضم مبنى "مكورمك هول" وشيدته مكورمك ويشمل المبنى على 3  ادوار مخصصة لسكن 150 طالبه.
كمان تضم المدرسة "دار خليل" و شيد البناء سنة 1924 تخليد لذكرى خليل إبراهيم اللى كان ناظر للقسم الابتدائى بالكلية وتوفى سنة 1934 ويشتمل المبنى على 3  ادوار معدة للطعام، كمان تضم المدرسة مبنى "دار مكلانهن" "علم الأحياء" اللى اتبنى سنة 1928م و هو مخصص لعلم الأحياء ويشتمل ده البناء على متحف الأحياء وبالدور التانى يحتوى على أحجار ونماذج وعينات حيوانية نادرة محفوظه فى مادة الفورمالين لحد اليوم ومعمل الأحياء - مدرج على مستوى عال من التجهيز و سماه سنة 1937م اسم الدكتور "روبرت مكلانهن" اللى رأس الكلية من 1909 - 1918" .

كان فيه بالكلية قسم خاص بالتحسين الزراعى وتجارب الألبان وتربية المواشى و قام القسم الزراعى بالكلية بتجارب لتحسين أنواع الخضروات ولزيادة كمية اللبان واستحضرت سنة 1928 أبقار Jersy من أمريكا تنتج 3 أضعاف ما تنتجه الأبقار المصرية و بقا ده القسم يفى نفسه بنفسه بل  بقا يعد دخل للكلية.

## مكتبة تاجرت
اتبنت المكتبة سنة 1934 و هو أحدث أبنية كلية الأمريكان سابقا، و تبرع ببنائه "راش تاجرت" ويحتوى على غرف مجهزه بالرفوف المزدحمة بالمجلدات الثمينة ومخزن يحتوى على 20 ألف مجلد تعود إصدارات الكتب لاكتر من 100 سنه.

والمكتبة تضم مجلد الوقائع المصرية الأصلية واللى يرجع إصدارها لاكتر من 100 سنه، كمان فيه كتب للإمام مالك ، والإمام محمد عبده، وكتاب الصادق الأمين واللى بيتكلم عن الكنيسة الأرثوذكسية، وكتب لتفسيرات القران الكريم، فضلا عن للأحاديث النبوية . المكتبة تستقبل كل الطلاب جوه مدرسة السلام الحديثة لاطلاع على الكتب وقراءتها لتنمية قدراتهم وزيادة المعرفة ليهم فضلا عن استقبال الزائرين من بره المدرسة لاستعارة الكتب وقراءتها جوه المدرسة.
## المتحف

كمان فيه بالمدرسه متحف للآثار المصرية واللى بيضم اكتر من 400 قطعة أثرية تعود للعصر الفرعونى والقبطى والإسلامي، بالإضافة إلى وجود مومياء لأميرة من أميرات أخميم بمحافظة سوهاج عمرها 2800 سنة، وتانيه لواحد من الأشخاص بمنطقة مير التبع مركز القوصية بمحافظة أسيوط، و أوان فخارية بأحجام مختلفة وتماثيل لبعض الآلهة الفرعونية .

المتحف يضم كمان عدد من الآثار القبطية منها قطعة من النسيج الخططى تعود للقرن الرابع الميلادى و إنجيل يرجع للقرن   السبعتاشر  و شواهد قبور تعود للعصر القبطى ، و أما القطع الأثرية الإسلامية هيا عدد من شواهد القبور واللى تعود للعصر التالت الهجرى والمكتوب بالخط الكوفى بلوحات حجرية مكتوب عليها اسم المتوفى وبعض الآيات القرآنية وبعض الأسلحة والسيوف تعود للعصر الإسلامى ومهداه من السودان.

كمان فيه مجموعة كبيره من العملات اللى تعود للعصر الرومانى واليونانى ومعظمها عملات برونزية وقطع أخرى هدايا من السودان منها السيوف والدروع المصنوعة من جلد التمساح و كانت تستخدمها قبائل الشيلوك واللى كانت تعيش على نهر الصومال، وبعض القطع الهدايا القادمة من الهند .

تصنيف:اسيوط
تصنيف:مدارس